CELEX: 32009D0830
Language: ro
Date: 2009-11-11 00:00:00
Title: 2009/830/CE: Decizia Comisiei din 11 noiembrie 2009 de modificare a anexei la Decizia 2007/453/CE în ceea ce privește statutul privind ESB al Chile, Columbiei și Japoniei [notificată cu numărul C(2009) 8590] (Text cu relevanță pentru SEE)

12.11.2009   
            
            
               RO
            
            
               Jurnalul Oficial al Uniunii Europene
            
            
               L 295/11
            
         
      DECIZIA COMISIEI
   
   din 11 noiembrie 2009
   de modificare a anexei la Decizia 2007/453/CE în ceea ce privește statutul privind ESB al Chile, Columbiei și Japoniei
   [notificată cu numărul C(2009) 8590]
   (Text cu relevanță pentru SEE)
   (2009/830/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (1), în special articolul 5 alineatul (2) al treilea paragraf,
   întrucât:
   
               (1)
            
            
               Regulamentul (CE) nr. 999/2001 stabilește norme pentru prevenirea, controlul și eradicarea encefalopatiilor spongiforme transmisibile (EST) la animale. În acest scop, statutul privind encefalopatia spongiformă bovină (ESB) al statelor membre, al țărilor terțe sau al regiunilor acestora (denumite în continuare „țări sau regiuni”) urmează să fie determinat pe baza clasificării într-una din trei categorii, în funcție de riscurile existente de contaminare cu ESB, și anume un risc de ESB neglijabil, un risc de ESB controlat și un risc de ESB nedeterminat.
            
         
               (2)
            
            
               Anexa la Decizia 2007/453/CE a Comisiei din 29 iunie 2007 de stabilire a statutului privind ESB al unui stat membru, al țărilor terțe sau al uneia dintre regiunile acestora în funcție de riscul de contaminare cu ESB (2) enumeră țările sau regiunile în funcție de statutul lor privind riscul de ESB.
            
         
               (3)
            
            
               Organizația Mondială pentru Sănătatea Animalelor (OIE) deține un rol esențial în ceea ce privește încadrarea țărilor sau regiunilor în categorii, în funcție de riscul de contaminare cu ESB la care acestea sunt expuse. Lista din anexa la Decizia 2007/453/CE ține seama de Rezoluția nr. XXI – Recunoașterea statutului membrilor privind encefalopatia spongiformă bovină – adoptată de OIE în mai 2009 și referitoare la statutul privind ESB al statelor membre și al țărilor terțe.
            
         
               (4)
            
            
               Conform Deciziei 2007/453/CE, Finlanda și Suedia prezintă în momentul de față un risc de ESB neglijabil și toate celelalte state membre prezintă un risc de ESB controlat. Decizia menționează, de asemenea, statutul privind ESB al unor țări terțe. În mai 2009, OIE a adoptat Rezoluția nr. XXII – Recunoașterea statutului membrilor privind riscul de encefalopatie spongiformă bovină. Rezoluția respectivă a recunoscut Chile ca având un risc de ESB neglijabil și Columbia și Japonia ca având un risc de ESB controlat. Prin urmare, lista din Decizia 2007/453/CE ar trebui să se modifice în vederea alinierii la rezoluția respectivă în ceea ce privește cele trei țări terțe menționate. Cu toate acestea, în așteptarea unei concluzii definitive a OIE în legătură cu statutul privind riscul de ESB al tuturor statelor membre și luând în considerare măsurile de protecție stricte armonizate referitoare la ESB aplicate în cadrul Comunității, nu ar trebui să se efectueze în prezent nicio modificare în ceea ce privește statutul recunoscut privind ESB al statelor membre.
            
         
               (5)
            
            
               Prin urmare, Decizia 2007/453/CE ar trebui modificată în consecință.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia 2007/453/CE se înlocuiește cu textul anexei la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 11 noiembrie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 147, 31.5.2001, p. 1.
   
      (2)  JO L 172, 30.6.2007, p. 84.
   
      ANEXĂ
      
         „LISTA țĂRILOR SAU A REGIUNILOR
         
         A.   Țări sau regiuni cu un risc de ESB neglijabil
         
         
            State membre
         
         
                     —
                  
                  
                     Finlanda
                  
               
                     —
                  
                  
                     Suedia
                  
               
            Țări AELS
         
         
                     —
                  
                  
                     Islanda
                  
               
                     —
                  
                  
                     Norvegia
                  
               
            Țări terțe
         
         
                     —
                  
                  
                     Argentina
                  
               
                     —
                  
                  
                     Australia
                  
               
                     —
                  
                  
                     Chile
                  
               
                     —
                  
                  
                     Noua Zeelandă
                  
               
                     —
                  
                  
                     Paraguay
                  
               
                     —
                  
                  
                     Singapore
                  
               
                     —
                  
                  
                     Uruguay
                  
               B.   Țări sau regiuni cu un risc de ESB controlat
         
         
            State membre
         
         
                     —
                  
                  
                     Belgia, Bulgaria, Republica Cehă, Danemarca, Germania, Estonia, Irlanda, Grecia, Spania, Franța, Italia, Cipru, Letonia, Lituania, Luxemburg, Ungaria, Malta, Țările de Jos, Austria, Polonia, Portugalia, România, Slovenia, Slovacia, Regatul Unit.
                  
               
            Țări AELS
         
         
                     —
                  
                  
                     Liechtenstein
                  
               
                     —
                  
                  
                     Elveția
                  
               
            Țări terțe
         
         
                     —
                  
                  
                     Brazilia
                  
               
                     —
                  
                  
                     Canada
                  
               
                     —
                  
                  
                     Columbia
                  
               
                     —
                  
                  
                     Japonia
                  
               
                     —
                  
                  
                     Mexic
                  
               
                     —
                  
                  
                     Taiwan
                  
               
                     —
                  
                  
                     Statele Unite
                  
               C.   Țări sau regiuni cu un risc de ESB nedeterminat
         
         
                     —
                  
                  
                     Țări sau regiuni neenumerate la punctele A sau B din prezenta anexă.”